Publication: Magyar Közlöny
Issue: MK-2002-23 (Year: 2002, Number: 23)
Era: 1990-2004
Section: végezhet. A társulat az alapszabályban meghatározott közfeladatait elõsegítõ vállalkozási tevékenységet is folytathat. Az Alkotmánybíróság 5/1993. (II. 12.) AB határozatának indokolása is kifejti, hogy a vízgazdálkodási társulat
Paragraph Index: 231

(1) bekezdésében meghatározott adóalany fogalmának nem felel meg, a vízgazdálkodási társulat ÁFA adóalanyisága a közfeladatként végzendõ tevékenysége körében nem állapítható meg. A vízgazdálkodási társulat a Vg.tv. 41. § (1) bekezdése alapján a tagok érdekeltségi hozzájárulásából, valamint az érintett helyi önkormányzat és az állami költségvetési, illetve egyéb támogatásaiból, továbbá vízi társulatok esetén a vállalkozásból származó eredményébõl látja el a közcélú feladatait. Az érdekeltségi hozzájárulást nem egy konkrét feladat elvégzése érdekében fizetik be. Az önkormányzati, illetve állami támogatást sem egy konkrét feladat elvégzésére kapják, hanem általában, a közfeladatként elvégzendõ tevékenység ellátásához kapja a vízgazdálkodási társulat. Az alaptevékenységhez kapott támogatással kapcsolatban az önkormányzati támogatásból üzemelõ költségvetési intézmény visszaigénylési jogosultságáról kiadott 1993/228. APEH iránymutatás is kifejti, hogy az nem minõsül ellenértéknek, visszaigénylési jogosultságot nem keletkeztet. A vízgazdálkodási társulatok tevékenysége természetesen kihat a rendszeresen vagy üzletszerûen gazdasági tevékenységet folytató adóalanyokra, ha azok szolgáltatást vesznek igénybe tõlük, és ÁFA-levonási jogot nem gyakorolhatnak. Ez azonban nemcsak a vízgazdálkodási társulatok által nyújtott szolgáltatások igénybevétele esetén kizárt, hanem minden olyan esetben, amikor az adóalanyok nem ÁFA-alanytól vagy ÁFA-mentes szolgáltatást vesznek igénybe, függetlenül a szolgáltató személyétõl. A kifejtettekre figyelemmel a Jogegységi Tanács a Bsz.

Source: https://magyarkozlony.hu/hivatalos-lapok/4fcf154e606ec63ccac49565e85387a15cc74749/dokumentumok/b1a15618cdb3442f3532b14307ac6d10ce75d041/letoltes